དེ་ཡང་༢༠༠༧ཕྱི་ཟླ་༨ཚེས་༡ཉིན་སྟེ་ཁམས་ལི་ཐང་གི་རྟ་རྒྱུགས་ཆེན་མོའི་མཛད་སྒོའི་ཐོག་རོང་རྒྱས་ཨ་གྲགས་ཀྱིས་བོད་དོན་སྐད་འབོད་བྱས་པ་དང་།ཁོང་གི་བོད་དོན་སྐད་འབོད་དང་།མི་མང་ལ་གཏམ་བཤད་བྱས་པའི་བརྙན་འཕྲིན་ཐུང་ཐུང་ཞིག་ཕྱི་ལ་འབྱོར་བའི་ནང་ཁྱོད་ཚོས་ང་ཚོའི་ལས་ཐོག་ན་ཅི་ཞིག་བྱུང་བཞིན་པ་ཨེ་ཤེས་སམ།ང་ཚོས་རང་གི་ལུས་པོ་འགུལ་སྤྱོད་ཐུབ་ནའང་།ང་ཚོའི་སེམས་ཀྱི་སྐད་ཆ་བཤད་ཐུབ་ཀྱི་ཡོད་པ་མ་རེད།ཁྱོད་ཚོས་ཨེ་ཤེས་སམ།ད་ལྟ་ཁ་ཤས་ཀྱིས་༧གོང་ས་སྐྱབས་མགོན་ཆེན་པོ་མཆོག་དགོས་མེད་ཡིན་ཚུལ་བཤད་ཀྱི་ཡོད།ཡིན་༧གོང་ས་སྐྱབས་མགོན་ཆེན་པོ་མཆོག་ནི་ང་ཚོ་བོད་མི་ས་ཡ་དྲུག་གི་དོན་དངོས་ཀྱི་ཟེར་བ་སོགས་གཏམ་བཤད་སྤེལ་ཡོད་པ་རེད།